
MUNICIPIUL TIMIŞOARA

DIRECŢIA, INSTITUŢII ŞCOLARE, MEDICALE,                             Nicolae Robu                                                                                    
SPORTIVE ŞI CULTURALE
Nr.SC2013 -20691/19.07.2013
REFERAT
Privind   închirierea   imobilul   în situat în Timişoara  ,  str. Martir Leontina Bînciu nr.5, fostă  str. Ocsko Terezia fostă str. Narciselor în care  se desfăşoară activitatea Grădiniţei cu program prelungit nr. 19 şi a Creşei nr. 6
        Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale,  privind   închirierea   imobilul  situat în situat în Timişoara,  str. Martir Leontina Bînciu nr. 5, fostă  str. Ocsko Terezia fostă str. Narciselor în care  se desfăşoară activitatea Grădiniţei cu program prelungit nr. 19 şi Creşa nr. 6.
       Imobilul  situat în Timişoara str. Martir Leontina Bînciu nr.5, fostă  str.Ocsko Terezia, fostă str. Narciselor   înscris în CF nr. 405657 CF vechi nr. 133760 Timişoara cu nr. top 125  compus din  Clădire în regim D+P+1E +M cu suprafaţă construită desfăşurată de 1460,21 mp şi teren construit şi neconstruit în suprafaţă de 1883 mp a fost retrocedat dl. Krivinyi Nikolaus  cu Dispoziţia  nr. 1661/15.06.2006, emisă în baza Legii nr. 10/2001.

      Conform art. 16 alin 1 din Legea nr. 10/2001 titularul dreptului de proprietate  a respectat  obligaţia  de a menţine afectaţiunea   de interes public – grădiniţă, pe o perioadă de 5 ani   de la data emiteri dispoziţiei de restituire, adică 15.06.2006- 15.06.2011,  fără a percepe o chirie  prevăzută de HG 1888/2006 modificată şi completată  prin HG. nr.343/2007.

    După expirarea  termenului de 5 ani  prevăzut  de art. 16 alin 1 din Legea nr. 10/2001 prin Hotârea Consiliului Local nr. 295/03.08.2011 a fost  aprobată închirierea imobilului  pentru  desfăşurarea activităţi Grădiniţei cu program prelungit nr. 19, pe o perioadă de 1 an, începând cu data de 03.09.2011, cu o chirie  de negociată de Comisia  de negociere cu terţii a Consiliului Local al Municipiului Timişoara în  cuantum  de 4100 euro/lună,  (echivalentul a  17.402,45 lei/lună    la cursul valutar  de la data negocierii - 28.07.2011) şi cu posibilitatea  prelungirii termenului de închiriere   pe încă un an în  aceleaşi  condiţii.
   Contractul de  închiriere nr. SC2011-24670/07.11.20011  încheiat în baza Hotărârii  Consiliului Local nr. 295/03.08.2011 a expirat la data de 03.08.2012 şi a fost prelungit  prin actul adiţional  încheiat în data de 01.08.2012 până la  data 03.08.2013,  cu aceiaşi chirie  şi în aceleaşi condiţii.                                                

      Prin adresa nr.  cu nr. 236/18.06.2013 înregistrată la noi sub nr. SC2013-17502/19.06.2013  Grădiniţa  cu program prelungit nr. 19 prin director, a solicitat prelungirea  contractului de închiriere pentru acest imobil.
       Proprietarul imobilului  Krivinyi  Nikolaus   a decedat, şi prin adresa nr. SC2013 - 19458/09.07.2013,  moştenitorul acestuia Krivinyi Georg  cetăţean austriac prin mandatar  av. Alexandra Răzvan Mihalcea    şi-a exprimat  dorinţa de a  încheia un nou contract de închiriere  în aceleaşi condiţii pe o perioadă de  un an  începând din data de 03.08.2013 până la data de 03.08.2014 cu o chirie de 4100 Euro/lună, echivalent în lei  la cursul de schimb  valutar  din data de 03.08.2013.
       Având în vedere cele de mai sus şi faptul  că în prezent nu  dispunem de altă locaţie  pentru  mutarea activităţii Grădiniţei cu program prelungit nr. 19 , supunem spre  aprobare  Consiliului Local; 

     1. Închirierea imobilului situat în Timişoara str. Martir Leontina Bînciu nr. 5, fostă  str.Ocsko Terezia fostă str. Narciselor  înscris în CF nr. 405657 Timişoara, CF vechi nr. 133760, cu nr. top 125 , pentru desfăşurarea activităţi  Grădiniţei cu program prelungit nr. 19 şi Creşa nr. 6,  proprietatea dl. Krivinyi  Georg,    cu o  chirie lunară de 4100euro/lună  care se va plăti în lei  la cursul BNR din data de de 03.08.2013. 
     2. Aprobarea modelului de contract de închiriere  conform anexei nr. 1. 

